****



Եվրոպական

Միության կողմից

**Մամլո հաղորդագրություն**

### «Նկարիչների փոխայցելություններ» նախագիծ. երկու վարպետաց դաս Հայաստանի և Թուրքիայի արվեստագետների կողմից

**Երևան, 05 սեպտեմբերի, 2014.**  «Նկարիչների փոխայցելություններ» [նախագծի](http://armenia-turkey.net/hy/exchange-of-painters)  շրջանակներում Թուրքիայից նկարիչների խումբը ղեկավարում է Սերդար Յըլմազը, ով սեպտեմբերի 5-ին (14:00-15:30) վարպետաց դաս անցկացրեց[Փանոս Թերլեմեզյանի անվան գեղարվեստի պետական քոլեջ](http://www.google.am/url?sa=t&rct=j&q=&esrc=s&source=web&cd=3&cad=rja&uact=8&ved=0CCwQFjAC&url=http%3A%2F%2Fhy.wikipedia.org%2Fwiki%2F%25D5%2593%25D5%25A1%25D5%25B6%25D5%25B8%25D5%25BD_%25D4%25B9%25D5%25A5%25D6%2580%25D5%25AC%25D5%25A5%25D5%25B4%25D5%25A5%25D5%25A6%25D5%25B5%25D5%25A1%25D5%25B6%25D5%25AB_%25D5%25A1%25D5%25B6%25D5%25BE%25D5%25A1%25D5%25B6_%25D5%25A3%25D5%25A5%25D5%25B2%25D5%25A1%25D6%2580%25D5%25BE%25D5%25A5%25D5%25BD%25D5%25BF%25D5%25AB_%25D5%25BA%25D5%25A5%25D5%25BF%25D5%25A1%25D5%25AF%25D5%25A1%25D5%25B6_%25D6%2584%25D5%25B8%25D5%25AC%25D5%25A5%25D5%25BB&ei=HLLYU7CcAYb8ywOUkIGoBQ&usg=AFQjCNEPW4e6DiMwtJn7Bhptd6tzBFDqow&bvm=bv.71778758,d.bGQ)ի ուսանողների համար: Ծրագրի մասնակիցներից բացի վարպետաց դասին ներկա էր նաև քոլեջի ավելի քան 50 ուսանող: Ելույթից առաջ ներկայացվեց ընդհանուր ծրագիրը, ինչպես նաև ողջույն խոսքով հանդես եկավ քոլեջի տնօրեն Աննա Մնացականյանը:

Դասի թեման էր կերպարվեստի և ֆիլմային արվեստի համակցումը Սերդար Յըլմազի արվեստում, որի ընթացքում նկարիչ-ռեժիսորը անդրադարձավ կերպարվեստի արտահայտչամիջոցների կիրառմանը ֆիլմերի ստեղծման մեջ՝ իր 20-ից ավելի աշխատանքների օրինակով: Դասի նպատակն էր ցույց տալ, որ էսքիզները և նկարչությունը սերտորեն առնչվում են ֆիլմերի ստեղծմանը:

Վարպետաց դասի ավարտին Սերդար Յըլմազը պատասխանեց լսարանի հարցերին:

Սերդար Յըլմազը ծնվել է 1973թ.-ին Ստամբուլում: Սովորել է Ստամբուլի Մարմարա համալասարանի գեղարվեստի ֆակուլտետի նկարչության բաժնում: Նույն համալսարանում պաշտպանել է նաև դոկտորական թեզը: Ներկայումս գեղարվեստի ֆակուլտետի դասախոս է, դոցենտ: Սերդարը նաև կինոռեժիսոր է, ով արժանացել է բազմաթիվ մրցանակների: Նրա վերջին կարճամետրաժ ֆիլմը՝ «FriedChicken», ցուցադրվել է Ռոտերդամի և Բրուլկինի միջազգային կինոփառատոններում: 2007-ին և 2009-ին ստացել է մի քանի մրցանակ: Լինելով կայացած նկարիչ՝ Սերդարն ունեցել է անհատական ցուցահանդեսներ և վիդեո ինստալիացիաներ ինչպես Թուրքիայում, անյպես էլ արտասահմանում, մասնավորապես՝ Բրազիլիայի Ռիո ժամանակակից արվեստի թանգարանում:

Ավելի ուշ` սեպտեմբերի 5-ին ժամը 17:00-ին «Նկարիչների փոխայցելություններ» [նախագծի](http://armenia-turkey.net/hy/exchange-of-painters) Թուրքիայի և Հայաստանի մասնակցները առաջին հանրային բաց արվեստանոցն անցկացրին Երևանում՝ Ազնավուրի անվան հրապարակի շրջակայքում: Հանձնարարված թեման էր «Երևանն ու երևանցիները», որի միջոցով երիտասարդ նկարիչները արտացոլեցին իրենց պատկերացումներն ու ընկալումները Հայաստանի մայրաքաղաքի և իր բնակիչների մասին:

Բաց արվեստանոցը սկսվեց հայաստանցի նկարիչ Պետո Պողոսյանի կարճ վարպետաց դասով, ով խմբի մասնակիցներին և բոլոր ցանկացողներին ներկայացրեց քաղաքային պեյզաժի վերարտադրման իր ուրույն տեխնիկան: Բաց արվեստանոցի ընթացքում արվեստագետը նկարեց Գոլդեն Թուլիփ հյուրանոցը, որից հետո մասնակիցներին հնարավորություն տրվեց էսքիզներ անել Երևանի կենտրոնական փողոցներում և հրապարակներում:

Այս միջոցառմանը նախորդել էր նախագծի մասնակիցների այցը Երևանի պատմության թանգարան, Երևանի շրջայցը, ինչպես նաև Երևանի տարբեր թաղամասերում, արվեստի կենտրոններում անցկացրած 5 օրերը և շփումները իրենց գործընկերների, մշակույթի բնագավառի ներիկայացուցիչների, երևանցիների հետ:

Նախագիծը մեկնարկել է սեպտեմբերի 1-ին Երևանում և կշարունակվի մինչև սեպտեմբերի 7-ը: Նախագծի երկրորդ փուլը տեղի կունենա Ստամբուլում՝սեպտեմբերի 29-հոկտեմբերի 5:

Հայաստանի և Թուրքիայի հասարակությունների միջև երկխոսության զարգացման հնարավոր խողովակներից մեկը մշակույթն է: Կարևորելով արվեստի դերը Հայաստան-Թուրքիա հարաբերությունների զարգացման գործում՝ Հանրային լրագրության ակումբը Անատոլու Քյուլթյուրի հետ համատեղ իրականացնում է այս նախագիծը՝ հավատալով, որ թարգմանության կարիք չունեցող կերպարվեստի լեզուն ընկալելի, հոգեհարազատ և ընդհանուր կարող է լինել երկու հասարակությունների լայն շերտերի համար:

Նախագծին կարող եք հետևել [www.armenia-turkey.net](http://www.armenia-turkey.net) կայքում:

Մանրամասն տեղեկությունների համար կարող եք դիմել Էսթեր Հակոբյանին՝ 098540804 հեռախոսահամարով կամ [estherhakobyan@pjc.am](mailto:estherhakobyan@pjc.am) էլ. փոստով.

Հանրային լրագրության ակումբ. <mailto:info@pjc.am>  էլ փոստին կամ զանգահարել + 37460 505 898 հեռախոսահամարին:

\*\*\*

[«Աջակցություն Հայաստան-Թուրքիա կարգավորման գործընթացին»](http://www.armenia-turkey.net/) ծրագիրն իրականացվում է Հայաստանի և Թուրքիայի ութ հասարակական կազմակերպություններից բաղկացած կոնսորցիումը։ Ծրագիրը իրականացվում է Եվրոպական միության ֆինանսական աջակցությամբ «Կայունության գործիքի» շրջանակներում:

Ծրագրի նպատակն է աջակցել քաղաքացիական հասարակության ջանքերին՝ ուղղված Հայաստան-Թուրքիա հարաբերությունների կարգավորմանը ու փակ սահմանների բացմանը, մարդկային կապերը զարգացնելու, տնտեսական ու գործարար կապերն ընդլայնելու, մշակութային և կրթական ծրագրեր իրականացնելու, ինչպես նաև անկողմնակալ տեղեկատվություն ապահովելու միջոցով։

Կոնսորցիումի անդամներն են. Հայաստանում` [Սիվիլիթաս հիմնադրամը](http://www.civilitasfoundation.org/), [Եվրասիա համագործակցություն հիմնադրամը](http://www.epfound.am/), [Հանրային լրագրության ակումբը](http://www.pjc.am/), [Տարածաշրջանային հետազոտությունների կենտրոնը](http://www.regional-studies.org/), Թուրքիայում` [Անադոլու Քյուլթյուրը](http://anadolukultur.org/en), [Թուրքիայի տնտեսական քաղաքականության հետազոտությունների հիմնադրամը](http://www.tepav.org.tr/en) (Տեպավ), [Հելսինկյան քաղաքացիական ասամբլեան](http://www.hyd.org.tr/default.aspx?sid=17) և [Հրանտ Դինք հիմնադրամը](http://hrantdink.org/?Lang=en)։